**Αθήνα:** 08.04.2025

**ΑΝΑΚΟΙΝΩΣΗ**

Η ΕΣΑμεΑ ενημερώνει: ηλεκτρονική πλατφόρμα εξυπηρέτησης Ευπαθών Κοινωνικά Ομάδων στο μητρώο της ΔΥΠΑ

Το myDYPAlive είναι  μια σύγχρονη ηλεκτρονική πλατφόρμα,  όπου  μπορεί ο/η εγγεγραμμένος/η άνεργος/η Ευπαθών Κοινωνικά Ομάδων στο ψηφιακό μητρώο της ΔΥΠΑ να εξυπηρετηθεί εξ αποστάσεως από εξειδικευμένους/ες υπαλλήλους της Δ.ΥΠ.Α.  Συγκεκριμένα, μπορεί να αιτηθεί ραντεβού σε συγκεκριμένη μέρα και ώρα που υπάρχει διαθεσιμότητα, για την εξυπηρέτησή του/της από υπάλληλο της Υπηρεσίας, μέσω τηλεδιάσκεψης/ βιντεοκλήσης.

Η συμβουλευτική πραγματοποιείται με βιντεοκλήση μέσω της πλατφόρμας Microsoft teams, σε συνεργασία με την Γενική Γραμματεία Πληροφοριακών Συστημάτων Δημοσίου (ΓΓΠΣΔ) και αφορά σε όλη την Επικράτεια.

**ΣΤΟΧΟΣ** **myDYPAlive**

Στόχος της υπηρεσίας myDYPAlive  είναι η εξ αποστάσεως εξυπηρέτηση των πολιτών, χωρίς την προϋπόθεση φυσικής μετάβασης στην Δ.ΥΠ.Α.  Με την ψηφιακή πλατφόρμα αναβαθμίζεται και βελτιώνεται η απρόσκοπτη εξυπηρέτηση των πολιτών από το κράτος με στόχο τη διαφάνεια και τη διευκόλυνση τους.

**ΔΙΑΔΙΚΑΣΙΑ**

Ο εγγεγραμμένος/ή άνεργος/η για να κλείσει το ψηφιακό ραντεβού θα χρειαστεί να καταχωρίσει:

* το ονοματεπώνυμο του/της
* την ηλεκτρονική του/της διεύθυνση (email)
* τον αριθμό του/της κινητού τηλεφώνου
* τη διεύθυνση του/της

Να σημειωθεί ότι το ραντεβού μπορεί να το κλείσει και κάποιο άλλο άτομο εκ μέρους του/της ανέργου/ης. Στην τηλεδιάσκεψη ωστόσο θα πρέπει να είναι και να συμμετέχει ο/η ίδιος/α ενδιαφερόμενος/η.

**ΥΠΗΡΕΣΙΕΣ  ΠΟΥ ΠΕΡΙΛΑΜΒΑΝΕΙ**:

Ανάμεσα στις συμβουλευτικές υπηρεσίες που περιλαμβάνει και παρέχονται από εξειδικευμένους/ες υπαλλήλους (εργασιακούς/ες συμβούλους) της Δ.ΥΠ.Α. μπορεί να επιλέξει την παρακάτω:

[Συμβουλευτική προς εγγεγραμμένους ανέργους](https://www.gsis.gr/node/570/) **(Αναζητά στη συνέχεια την υπηρεσία «Συμβουλευτική ανέργων ΕΚΟ-Ευπαθών Κοινωνικών Ομάδων)\***

**1.Υπηρεσίες που παρέχονται:**

Συμβουλευτικές υπηρεσίες προς εγγεγραμμένους/ες ανέργους/ες (ΔΥΠΑ)

Οι εγγεγραμμένοι/ες άνεργοι μπορούν να λάβουν εξατομικευμένες συμβουλές, κλείνοντας ψηφιακό ραντεβού στο myDYPAlive ΕΚΟ για να εξυπηρετηθούν από εργασιακό/η σύμβουλο της Δημόσιας Υπηρεσίας Απασχόλησης (ΔΥΠΑ).Κατά την τηλεδιάσκεψη με την βοήθεια του/της συμβούλου μπορούν να λάβουν βοήθεια για:

* **τον καθορισμό του επαγγελματικού τους στόχου**
* **τη σύνταξη Ατομικού Σχεδίου Δράσης (ΑΣΔ) για την ένταξη / επανένταξή τους στην αγορά εργασίας**
* **την έκδοση συστατικού σημειώματος για να απευθυνθεί σε θέση εργασίας**

**2.Οι Ειδικές και Ευπαθείς ομάδες που εξυπηρετούνται μέσω της πλατφόρμας myDYPAlive Ευπαθών Κοινωνικά Ομάδων (ΕΚΟ) είναι οι παρακάτω:**

* Άτομα με Αναπηρίες (AμεΑ)
* Αποφυλακισμένα άτομα
* Απεξαρτημένα Άτομα από εξαρτησιογόνες ουσίες
* Νεαρά Παραβατικά Άτομα ή Νεαρά Άτομα που βρίσκονται σε κοινωνικό κίνδυνο
* Γυναίκες Θύματα έμφυλης και ενδοοικογενειακής βίας
* Διεμφυλικά Πρόσωπα
* Τα θύματα εμπορίας ανθρώπων
* Άτομα τα οποία συνεχίζουν να διαμένουν μετά την ενηλικίωσή τους σε Μονάδες Παιδικής Προστασίας και Φροντίδας
* Ρομά

3.Ο**ι διαθέσιμες ημέρες και ώρες** για την παραπάνω υπηρεσία είναι κάθε **ΤΡΙΤΗ** και **ΠΕΜΠΤΗ** από 10.00-13.00. Η διάρκεια της συμβουλευτικής **είναι 30 λεπτά**.

**Παρέχεται η δυνατότητα διερμηνείας στην Ελληνική Νοηματική Γλώσσα (ΕΝΓ)**

**4. Έξι**  (6**) εργασιακές σύμβουλοι αναζητούντων εργασία/υπάλληλοι εξυπηρέτησης ΕΚΟ**  στηρίζουν την υπηρεσία.

**ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΜΠΟΡΕΙΤΕ ΝΑ ΕΝΗΜΕΡΩΘΕΙΤΕ ΣΤΟΝ ΠΑΡΑΚΑΤΩ ΣΥΝΔΕΣΜΟ:**

<https://www.gov.gr/ipiresies/polites-kai-kathemerinoteta/ex-apostaseos-exuperetese-politon/exuperetese-me-telediaskepse-apo-ton-organismo-apaskholeses-ergatikou-dunamikou-oaed>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |